बेखौ दिहुननो नाजागासिनो दं ।कम्पिउटार :कम्पिउटारा जाबाय मोनसे इलेक्ट्रनिक नेर्सोन दांफामग्रा राहा,जाय डाटा आरो इनस्ट्राकसनफोरखौ इनपुट हिसाबै आजावो,दोनथुमो आरो बेफोरखौ माखासे प्रग्राम एबा इनस्ट्राकसननि थिननाय बादियै दांफ्रामो आरो ओंखारथाइ फिथाइ दिहुनो ।कम्पिउटारनि आखुथाइफोर :कम्पिउटारा बिसोरनि रोखोम आरो बाहायजानायनि सायाव गाहायाव होनाय आखुथाइफोरखौ दिन्थियो :( क ) जोबोद गोख्रै सानफुंनो हायो ।( ख ) खौरांफोरखौ आजावनो हायो आरो बेफोरखौ इयुनाव बुरखांफिननो एबा बाहायनो दोनथुमनो हायो ।( ग ) कम्पिउटार मानिनानै सोलिनो थाखाय फिसा गुबुन गुबुन रोखोमनि इनसट्राकसनखौ आजावनो हायो आरो दोनथुमनो हायो ।( घ ) गावसोरनि सिंनि सामलायनाय एबा माखासे बायजोनि मावथायखौ सामलायनो थाखाय थिरांथा लानो गोरलै लजिकेल नेमखौ बाहायनो हायो ।( ङ ) गुबुन गुबुन कम्पिउटारजों सुंजोबथाय लाखिनो हायो ।( च ) सानखान्थिफोरखौ गोरोन्थि गैयाजासे आरो गोख्रैयै खालामनो हायो ।कम्पिउटारनि जोनोम थाखो :दिहुनजाजेननायनिफ्राय कम्पिउटारखौ बायदि गोदान बाहागो बाहायनानै दाखो लांबाय थानाय जादों ।